Zelenski nu își cere scuze pentru scandalul cu Trump și Vance. A spus ce l-a enervat. Primele reacții le-a dat la televiziunea favorită a președintelui SUA. "E rău pentru ambele părți" VIDEO
Președintele ucrainean Volodimir Zelenskii nu și-a cerut scuze pentru schimbul aprins de replici cu președintele Donald Trump din Biroul Oval, dar a declarat pentru Fox News că este încrezător că relația lor poate fi salvată. Interviul pentru televiziunea favorită a lui Trump era programat de dinainte de scandalul care a șocat planeta și a avut loc, deși întâlnirea de la Casa Albă s-a terminat mai repede și în haos.